
LĪGUMS (Projekts)
par Fotonisko komponenšu analizatora piegādi un uzstādīšanu 

	Rīgā
	
	
	Datums skatāms laika zīmogā


Rīgas Tehniskā universitāte, reģistrācijas Nr. 90000068977, (turpmāk – Pasūtītājs), kuru saskaņā ar _________, pārstāv ______________________, no vienas puses, un
______________,  (turpmāk – Piegādātājs), kuru saskaņā ar statūtiem, pārstāv _______________________, 
kopā turpmāk – Puses 
pamatojoties uz atklāta konkursa „Tehnoloģisko iekārtu piegāde (4.kārta)” Id.Nr. RTU 2026/14-4 (turpmāk – Konkurss) rezultātiem, noslēdz šādu Līgumu (turpmāk – Līgums):
1. [bookmark: _Ref59113976]Līguma priekšmets 
1.1. Piegādātājs pārdod un piegādā Fotonisko komponenšu analizatoru (turpmāk – Prece), nodrošina Preces garantiju un uzstādīšanu atbilstoši Līgumam, Līguma 1.pielikumam “Tehniskā specifikācija – tehniskais piedāvājums” (turpmāk – Tehniskā specifikācija), bet Pasūtītājs samaksā Piegādātājam saskaņā ar Līguma noteikumiem un atbilstoši Līguma 2.pielikumam “Finanšu piedāvājums” (turpmāk – Finanšu piedāvājums).
1.2. Ar terminu Prece šī Līguma izpratnē tiek saprasta prece ar visu Tehniskajā specifikācijā norādīto aprīkojumu.
1.3. Ar kvalitatīvu, Līguma prasībām atbilstošu Preci Līgums ietvaros saprotama Prece, kas atbilst Līguma noteikumiem, Tehniskajai specifikācijai.
1.4. Preces piegādes vieta: Āzenes ielā 12, Rīgā.
2. Līguma summa un norēķinu kārtība 
2.1. [bookmark: _Ref404593597][bookmark: _Hlk34298224]Līguma summa ir līdz _______ EUR  (skaitlis vārdiem euro) (turpmāk – Līguma summa) bez pievienotā vērtības nodokļa (turpmāk – PVN). PVN tiek piemērots spēkā esošo normatīvo aktu noteiktajā kārtībā un apmērā, ko veido: 
2.1.1. Preces cena (kurā iekļautas arī piegādes izmaksas) atbilstoši Finanšu piedāvājumam ir ______ EUR bez PVN;
2.1.2. Preces uzstādīšanas, tai skaitā kalibrēšanas izmaksas, atbilstoši Finanšu piedāvājumam ir ______ EUR bez PVN;
2.1.3. Pasūtītāju darbinieku apmācība darbam ar Preci, pēc tās uzstādīšanas izmaksas, atbilstoši Finanšu piedāvājumam ir _____ EUR bez PVN.
2.2. Līguma summā un Finanšu piedāvājumā ir ietvertas izmaksas, kas saistītas ar pilnīgu un kvalitatīvu Līguma izpildi, tajā skaitā, bet ne tikai, Preces cenas, Preces piegādes un uzstādīšanas, Pasūtītāja darbinieku apmācības, darbaspēka izmaksas, transporta, materiālu un tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN, ko norāda atsevišķi) un nodevas, tajā skaitā peļņu un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, un citi izdevumi, kas nepieciešami, lai nodrošinātu Līguma savlaicīgu un kvalitatīvu izpildi.
2.3. Piegādātājs nodrošina Finanšu piedāvājumā norādītās cenas nemainīgumu visā Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu Līguma summas paaugstināšanai, un šo procesu radītās sekas Piegādātājs ir ietvēris savā Finanšu piedāvājumā. 
2.4. Piegādātājam, pēc Līguma noslēgšanas, ir tiesības pieprasīt avansu līdz 50% apmērā no Līguma 2.1.1.punktā noteiktās Preces cenas. Pasūtītājs izmaksā Piegādātājam avansu, ja Piegādātājs iesniedz Pasūtītājam atbilstoši Līguma 2.7.punktā noteiktajām prasībām sagatavotu rēķinu par izmaksājamā avansa summu un avansa nodrošinājumu, kas noformēts atbilstoši Līguma 2.11.punktā noteiktajām prasībām. Avansa maksājums tiek izmaksāts saskaņā ar Piegādātāja izrakstīto un Pasūtītājam iesniegto rēķinu 30 dienu laikā pēc atbilstoša rēķina un avansa atmaksas nodrošinājuma saņemšanas dienas.
2.5. Pasūtītājs veic samaksu par kvalitatīvu, savlaicīgu, Līguma noteikumiem un normatīvajiem aktiem atbilstoši  piegādātu Preci un sniegtu Pakalpojumu 30 dienu laikā ar nosacījumu, ka Piegādātājs ir iesniedzis šādus dokumentus:
2.5.1. Preces un Pakalpojuma nodošanas – pieņemšanas akts (turpmāk – Akts), kuru parakstījušas Pušu kontaktpersonas vai pilnvarotās personas;
2.5.2. Piegādātāja sagatavots rēķins, kas izrakstīts pēc Akta abpusējas parakstīšanas. 
2.6. Ja Piegādātājs ir saņēmis avansu par Preci, no Līguma 2.1.1.punktā noteiktās Preces cenas, tad veicot gala norēķinu tiek izmaksāta atlikusī summa par Preci.
2.7. Piegādātājs rēķinā norāda pilnu iepirkuma nosaukumu un identifikācijas Nr., Pasūtītāja piešķirto Līguma reģistrācijas numuru, Līguma datumu, Pasūtītāja struktūrvienības šifru, Pasūtītāja pirkuma pasūtījuma numuru, Piegādātāja un Pasūtītāja rekvizītus, u.c. informāciju pēc nepieciešamības un Pasūtītāja norādījumiem. Ja Piegādātājs nav iekļāvis šajā punktā noteikto informāciju rēķinā, tad Pasūtītājam ir tiesības prasīt Piegādātājam veikt atbilstošas korekcijas un aizkavēt samaksu līdz brīdim, kamēr Piegādātājs nav novērsis konstatētās nepilnības rēķinā
2.8. Piegādātājs rēķinu Pasūtītājam nosūta elektroniski uz elektronisko pasta  adresi EINVOICE@90000068977 atbilstoši Oficiālās elektroniskās adreses likumam (E-adresi).
2.9. Par samaksas dienu tiek uzskatīta diena, kad Pasūtītājs veicis naudas pārskaitījumu uz Piegādātāja Līgumā norādīto bankas norēķina kontu. Katra no Pusēm sedz savus izdevumus par norēķinu pakalpojumiem, kas saistīti ar naudas pārskaitījumu.
2.10. Ja piegādāta Līguma noteikumiem neatbilstoša Prece par ko Piegādātājam nosūtīta pretenzija par konstatētajām neatbilstībām (turpmāk – Pretenzija), samaksas termiņš tiek pagarināts attiecīgi par tādu laika periodu, kādā tiek novērsti pretenzijā norādītie trūkumi.
2.11. Avansa nodrošinājums:
2.11.1. Avansa maksājuma summas saņemšanai kā garantiju avansa atmaksai Piegādātājs pirms avansa saņemšanas iesniedz Pasūtītājam kredītiestādes vai apdrošināšanas sabiedrības izsniegtu neatsaucamu beznosacījumu pirmā pieprasījuma Avansa atmaksas nodrošinājumu avansa summas apmērā.
2.11.2. Avansa atmaksas nodrošinājumam jābūt nepārtraukti spēkā visu Līguma darbības termiņu, plus 2 mēneši pēc plānotā Līguma termiņa beigām. Ja saskaņā ar Līguma noteikumiem tiek pagarināts Līguma darbības termiņš, tad Piegādātājam attiecīgi jāpagarina avansa nodrošinājums un tas jāiesniedz Pasūtītājam.
2.11.3. Avansa atmaksas nodrošinājumam jābūt noformētam atbilstoši Līguma 3.pielikumam “Avansa maksājuma garantija”:
2.11.3.1. nodrošinājuma summa avansa summas apmērā;
2.11.3.2. nodrošinājuma devējs apņemas bez jebkādām ierunām un nosacījumiem pēc Pasūtītāja pirmā pieprasījuma samaksāt Pasūtītājam nodrošinājuma summu;
2.11.3.3. nodrošinājumam jābūt spēkā līdz Līguma 2.11.2.punktā minētajam attiecīgajam termiņam;
2.11.3.4. nodrošinājumam jābūt spēkā arī Piegādātajā maksātnespējas vai likvidācijas gadījumā.
2.12. Līguma 2.11.punktā minēto nodrošinājumu Pasūtītājs ir tiesīgs izmantot jebkura pamatota naudas prasījuma, kas tam pastāv pret Piegādātāju, pilnīgai vai daļējai apmaksai.
2.13. Pasūtītājam ir tiesības iesniegt nodrošinājuma izdevējam pieprasījumu veikt izmaksu no Līguma 2.11.punktā minētā nodrošinājuma pilnas tā summas apmērā arī šādos gadījumos:
2.13.1. [bookmark: _Hlk127827151]Pasūtītājs ir pamatoti atkāpies no Līguma atbilstoši Līguma noteikumiem, kas izriet no Līgumam neatbilstošas Piegādātāja darbības vai bezdarbības;
2.13.2. Ja Piegādātājam ierosināta maksātnespējas vai tiesiskās aizsardzības procesa lieta, vai šādam procesam pielīdzināma lieta, vai uzsākta tā likvidācija;
2.13.3. Ja Izpildītājs 5 (piecas) darba dienas pirms Līguma 2.11.punktā minētā nodrošinājuma termiņa beigām (ja saskaņā ar Līguma noteikumiem ir pagarināts Līguma termiņš) joprojām nav iesniedzis Pasūtītājam jaunu atbilstošu nodrošinājumu, kas nepieciešams Līguma 2.11.3.3. punktā noteikto prasību izpildei.
3. Preces piegādes un pieņemšanas kārtība
3.1. Piegādātājs Preces piegādi veic ne ilgā kā ____ (____) mēnešu laikā no Līguma abpusējas parakstīšanas brīža.
3.2. Akts par Preces piegādi tiek parakstīts pēc Līguma noteikumiem atbilstošas Preces piegādes. Aktu sagatavo Piegādātājs divos identiskos eksemplāros, no kuriem viens glabājas pie Pasūtītāja un otrs pie Piegādātāja.
3.3. Gadījumā, ja Piegādātājs nespēj noteiktajā termiņā un objektīvu iemeslu (par šiem iemesliem jāiesniedz pierādījumi) dēļ piegādāt Preci, Pasūtītājs, pamatojoties uz Piegādātāja rakstisku iesniegumu var pagarināt paredzēto Prece piegādes  termiņu līdz 30 (trīsdesmit) dienām.
3.4. Piegādātājs nodrošina Preces piegādi Pasūtītāja darba laikā (darba dienās no plkst. 8:30 līdz plkst.17:00)
3.5. Piegādātājs nodrošina Preces piegādi un izkraušanu norādītajā vietā bez papildu maksas;
3.6. Piegādātājs 2 (divu) darba dienas pirms Preces piegādes (saskaņo (telefoniski vai elektroniski) ar pieprasījumā norādīto pilnvaroto personu konkrētu Preces piegādes laiku.
3.7. [bookmark: _Ref367778243][bookmark: _Toc336440082]Pasūtītājs pirms Preces pieņemšanas  10 (desmit) darba dienu laikā pārbauda Preci un, nepieņem to un neparaksta Aktu, ja piegādātā Prece neatbilst Tehniskās specifikācijas prasībām. Šajā gadījumā Pasūtītājs sastāda aktu par konstatētajām neatbilstībām un iesniedz Piegādātājam (nosūtot uz Līguma 11.9.punktā norādīto e-pastu), un Piegādātājs par saviem līdzekļiem 3 (trīs) darba dienu laikā pēc akta par konstatētajām neatbilstībām sagatavošanas dienas novērš konstatētos trūkumus. Ja Precei ir tādi trūkumi, kurus nav iespējams novērst, tad Piegādātājs 1 (viena) mēneša laikā piegādā jaunu Preci.
3.8. Kopā ar Aktu Piegādātājs iesniedz Preces lietošanas instrukciju saskaņā ar Tehniskās specifikācijas noteikumiem oriģinālvalodā un instrukcijas tulkojumu latviešu valodā. Dokumentu formāts – digitālā formā.
3.9. Piegādātājs nodrošina Preces piegādi, iepakošanu, marķēšanu atbilstoši Latvijas Republikā spēkā esošo normatīvo aktu prasībām.
3.10. Pasūtītājam ir tiesības nepieņemt no Piegādātāja Preci un neparakstīt Aktu, ja: 
3.10.1. Prece nav jauna, satur iepriekš izmantotas komponentes;
3.10.2. Prece neatbilst to kvalitātes prasībām vai ir citi Preces defekti;
3.10.3. Precei nav pievienoti Līgumā norādītie pavaddokumenti (Līguma 3.8.punkts);
3.10.4. Prece nav ievietotas ražotāja oriģinālajā iepakojumā vai citā Preces formātam atbilstošā iepakojumā.
3.11. Preces nodošanas laikā Piegādātājs informē Pasūtītāju par piegādātās Preces lietošanas īpatnībām.
3.12. Ja Pusēm rodas domstarpības Preces kvalitātes novērtējumā, Puses ir tiesīgas pieaicināt neatkarīgu ekspertu, kura slēdziens Pusēm ir saistošs. Ja Prece atzīta par kvalitatīvu izdevumus par eksperta slēdzienu sedz Pasūtītājs.
3.13. Gadījumā, ja Piegādātājs nav ievērojis Preces piegādes termiņus, Pasūtītājs sagatavo un nosūta Piegādātāja pilnvarotajai personai rakstveida pretenziju.
3.14. Preces piegāde ir uzskatāma par pabeigtu tad, kad Prece ir piegādāta, kā arī ir abpusēji parakstīts Līguma 3.2.punktā norādītais akts.
3.15. Īpašuma tiesības un ar tām saistītie pienākumi pāriet uz Pasūtītāju ar Akta parakstīšanas brīdī. 
3.16. Ja Pasūtītājs pēc Preces pieņemšanas konstatē, ka Piegādātā nekvalitatīva un/vai Līguma noteikumiem neatbilstoša Prece, tad Pasūtītāja pilnvarotā persona vai Pasūtītāja kontaktpersona nosūta Piegādātājam Pretenziju uz Piegādātāj pilnvarotās personas e – pasta adresi. Piegādātājs par saviem līdzekļiem nekavējoties novērš pretenzijā norādītos trūkumus un kļūdas. Pasūtītājs Pretenzijā noteic termiņu trūkumu un kļūdu novēršanai, kas nevar būt ilgāks par 3 (trīs) darba dienām no Pretenzijas nosūtīšanas dienas.
3.17. Nekvalitatīvi vai Līguma noteikumiem neatbilstoši piegādāta Prece netiek pieņemta un apmaksāta līdz konstatēto trūkumu vai kļūdu novēršanai un atkārtotai pieņemšanai atbilstoši Līguma noteikumiem. 
3.18. Piegādātājs sedz Pasūtītājam visus zaudējumus, kas radušies nekvalitatīvas Preces piegādes rezultātā.
4. Preces kvalitāte un garantijs
4.1. Piegādātājs garantē Preces kvalitātes atbilstību Latvijas Republikas un Eiropas Savienības standartiem, citiem normatīvi tehniskajos dokumentos izvirzītajiem Preces kvalitātes kritērijiem, kā arī ražotāja sniegtajiem paziņojumiem par šo Preci.
4.2. Piegādātājs garantē uzņemties atbildību par Preci ne mazāk kā _______ mēnešus (saskaņā ar pretendenta piedāvājumā norādīto) no Akta parakstīšanas dienas. 
4.3. Piegādātājam ir pienākums garantijas laikā nodrošināt ražotāja garantiju piegādātajai Precei.
4.4. Piegādātājs garantijas laikā bez maksas nodrošina Preces ražotāja noteiktās tehniskās apkopes (ja tādas ir paredzētas) un garantijas laika remontu.
4.5. Par garantijas termiņā konstatēto Iekārtas neatbilstību kvalitātes prasībām vai trūkumiem Pasūtītājs sastāda rakstveida pretenziju un 3 (trīs) darba dienu laikā no to atklāšanas dienas iesniedz Piegādātājam. Pretenzijas nosūtīšanai Pasūtītājs izmanto Līgumā 11.9.punktā norādīto Piegādātāja e-pastu. Pretenzija ir uzskatāma par nosūtītu elektroniskā pasta vēstules nosūtīšanas brīdī.
4.6. Ja Piegādātājs  Līgumā noteiktajā kārtībā un termiņā nenovērš garantijas laika defektus, tad Pasūtītajam ir tiesības šos defektu novēršanai piesaistīt citus speciālistus, kuru izmaksas pieprasīt no Piegādātāja, piestādot tam attiecīgu rēķinu. Piegādātājam ir pienākums šo rēķinu apmaksāt pilnā apmērā. 
5. Apakšuzņēmēji 
5.1. Piegādātājs, ievērojot Publisko iepirkumu likumu, Līguma noteikumus, kā arī citu normatīvo aktu prasības ir tiesīgs Līguma izpildē piesaistīt apakšuzņēmēju.
5.2. Piegādātājs pilnībā uzņemas atbildību par Līguma izpildi un nodrošina, ka apakšuzņēmējs ievēro visus Līguma noteikumus. 
5.3. Piegādātājs Līguma darbības laikā piedāvājumā Konkursam norādītā personāla un apakšuzņēmēja nomaiņu un papildu personāla un apakšuzņēmēja iesaisti Līguma izpildē  drīkst veikt tikai ar Pasūtītāja rakstveida piekrišanu. Piegādātājs par plānoto personāla un apakšuzņēmēja nomaiņu vai jauna personāla un apakšuzņēmēja iesaisti Līguma izpildē paziņo Pasūtītājam rakstveidā. 
5.4. Ja Piegādātājs plāno nomainīt apakšuzņēmēju, uz kura iespējām ir balstījies, iesniedzot piedāvājumu Konkursam, Piegādātājs lūgumam par apakšuzņēmēja nomaiņu pievieno dokumentus, kas pierāda jaunā apakšuzņēmēja atbilstību Konkursā izvirzītajām prasībām tādā apjomā, kādā Piegādātājs savā piedāvājumā ir balstījies uz nomaināmā apakšuzņēmēja iespējām.
5.5. Attiecībā uz Piegādātāja piedāvāto jauno apakšuzņēmēju, ar kuru Piegādātājs plāno aizstāt apakšuzņēmēju, uz kura iespējām Piegādātājs ir balstījies, iesniedzot piedāvājumu Konkursam, un apakšuzņēmēju, kuram Piegādātājs plāno nodot vismaz 10 000,00 EUR no kopējās Līguma summas, Pasūtītājs veic pārbaudi par tā atbilstību Publisko iepirkumu likuma 42.pantā noteiktajiem izslēgšanas nosacījumiem attiecībā uz to dienu, kad Pasūtītājs no Piegādātāj ir saņēmis attiecīgu rakstveida iesniegumu. 
5.6. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā piecu darba dienu laikā pēc tam, kad saņēmis no Piegādātāja visu informāciju un dokumentus, kas nepieciešami lēmuma pieņemšanai, un rakstiski par to informē Piegādātāju. 
5.7. [bookmark: _Hlk17127783]Pasūtītājs atsaka jauna apakšuzņēmēja, kuram plānots nodot vismaz 10 000,00 EUR no kopējās Līguma summas, iesaisti Līguma izpildē vai apakšuzņēmēja, ar kuru aizstāj apakšuzņēmēju, uz kura iespējām Piegādātājs ir balstījies, iesniedzot piedāvājumu Konkursam nomaiņu Publisko iepirkumu likuma 62.pantā noteiktajos gadījumos. Pasūtītājs pārbaudi par šajā punktā minēto apakšuzņēmēju atbilstību Publisko iepirkumu likuma 42.pantā noteiktajiem izslēgšanas nosacījumiem veic attiecībā uz to dienu, kad Pasūtītājs no Piegādātāja ir saņēmis attiecīgu rakstveida iesniegumu.
5.8. Piegādātājs koordinē apakšuzņēmēju darbību un uzņemas pilnu atbildību par Pakalpojumu, ko snieguši apakšuzņēmēji, izpildes kvalitāti, termiņu, Līguma noteikumu ievērošanu un citiem jautājumiem, kas attiecas uz Līguma izpildi. 
5.9. Piegādātājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Piegādātāja maksātnespējas procesa gadījumā. 
5.10. Pasūtītājs nav atbildīgs par Piegādātāja nokavētiem vai vispār neveiktiem norēķiniem ar tā piesaistīto apakšuzņēmēju.
6. Pušu tiesības un pienākumi
6.1. Piegādātāja pienākumi:
6.1.1. pēc Pasūtītāja pieprasījuma 1 (vienas) darba dienas laikā sniegt atskaiti par Līguma saistību izpildi;
6.1.2. garantēt Pasūtītājam konfidencialitāti un profesionālo slepenību – neizpaust trešajām personām bez Pasūtītāja piekrišanas informāciju, kas iegūta Līguma izpildes laikā, izņemot gadījumus, kad normatīvajos aktos noteiktajos gadījumos šādu informāciju pieprasa valsts kontroles/uzraudzības iestādes un tiesībsargājošās iestādes;
6.1.3. nekavējoties rakstiski informēt Pasūtītāju par apstākļiem, kas traucē Līguma saistību izpildi Līgumā noteiktajā termiņā un kvalitātē;
6.1.4. pēc Pasūtītāja rakstiskas pretenzijas saņemšanas nodrošināt konstatēto nepilnību un/vai neatbilstību novēršanu Pasūtītāja noteiktajā termiņā;
6.2. Piegādātāja tiesības:
6.2.1. saņemt no Pasūtītāja visu Līguma saistību izpildei nepieciešamo informāciju;
6.2.2. prasīt un saņemt samaksu Līgumā noteiktajā kārtībā, apjomā, termiņā un kvalitātē.
6.3.  Pasūtītāja pienākumi:
6.3.1. sniegt Piegādātājam visu nepieciešamo informāciju, kas nepieciešama kvalitatīvai Līguma saistību izpildei;
6.3.2. savlaicīgi ziņot par apstākļiem, kas var traucēt Piegādātājam izpildīt Līguma saistības;
6.3.3. veikt samaksu Līgumā noteiktajā kārtībā.
6.4.  Pasūtītāja tiesības:
6.4.1. pieprasīt un saņemt no Piegādātāja Līguma izpildi Līgumā noteiktajā kārtībā, apjomā, termiņā un kvalitātē;
6.4.2. iesniegt pretenziju par Līguma izpildi, tai skaitā neparakstīt Aktu, ja tas neatbilst Līguma prasībām;
6.4.3. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;
6.4.4. Pasūtītājs pirms Akta parakstīšanas ir tiesīgs izteikt iebildumus par Piegādātāja iesniegtā Akta saturu un Līguma izpildes kvalitāti.
7. Pušu mantiskā atbildība
7.1. Gadījumā, ja Pasūtītājs neievēro Līgumā noteikto samaksas termiņu atbilstoši Līguma noteikumiem, Piegādātājs ir tiesīgs prasīt Pasūtītājam līgumsodu 0,1% (viena desmitā daļa procenta) apmērā no termiņā nesamaksātās summas par katru kavējuma dienu, bet ne vairāk kā 10% no termiņā nesamaksātās summas. Pasūtītājs līgumsodu samaksā 10 darba dienu laikā no Piegādātāja rēķina saņemšanas dienas.
7.2. Gadījumā, ja Piegādātājs neievēro Līgumā noteikto Preces piegādes termiņu, Pasūtītājs ir tiesīgs aprēķināt Piegādātājam līgumsodu 0,1% apmērā no Līguma summas par katru kavējuma dienu, bet ne vairāk kā 10% no Līguma summas. Piegādātājs līgumsodu samaksā 10 darbdienu laikā no Pasūtītāja rēķina nosūtīšanas dienas.
7.3. Gadījumā, ja Piegādātājs piegādājis nekvalitatīvu Preci, par ko ir nosūtīta rakstveida Pretenzija, Pasūtītājs ir tiesīgs aprēķināt Piegādātājam līgumsodu 500,00 EUR apmērā. Piegādātājs līgumsodu samaksā 10 darbdienu laikā no Pasūtītāja rēķina nosūtīšanas dienas.
7.4. Gadījumā, ja Piegādātājs pārkāpis Līguma 6.1.5.punktā noteikto pienākumu, tad Pasūtītājs ir tiesīgs aprēķināt Piegādātājam Līgumsodu 500,00 EUR apmērā. Piegādātājs līgumsodu samaksā 10 darbdienu laikā no Pasūtītāja rēķina nosūtīšanas dienas.
7.5. Par konfidenciālās informācijas izpaušanu, ja to izdarījusi Puse, tās darbinieki, piesaistītais apakšuzņēmējs vai tā personāls, Puse ir tiesīga prasīt otrai Pusei līgumsodu 100,00 EUR apmērā par katru gadījumu. Puse līgumsodu samaksā 10 darba dienu laikā no attiecīgā rēķina nosūtīšanas dienas.
7.6. Ja Piegādātājs vienpusēji izbeidz Līgumu, izņemot Līguma 9.9.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 10% apmērā no Līguma summas. Piegādātājs līgumsodu samaksā 10 darba dienu laikā no Pasūtītāja rēķina nosūtīšanas dienas Piegādātājam.
7.7. Izbeidzot Līgumu 9.8.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 10% apmērā no Līguma summas. Piegādātājs līgumsodu samaksā 10 darba dienu laikā no Pasūtītāja rēķina nosūtīšanas dienas Piegādātājam.
7.8. Gadījumā, ja ārvalstu finanšu instrumenta finansēta projekta ietvaros ir noteikta izmaksu korekcija saistībā ar Piegādātāja Līguma pārkāpumu, kas izpaudusies kā aizliegta vienošanās ar tirgus dalībniekiem, tādējādi saskaņojot savu dalību piedāvājumu iesniegšanā, likvidējot vai deformējot konkurenci, Pasūtītājs ir tiesīgs aprēķināt zaudējumus Pasūtītājam noteiktās izmaksu korekcijas apmērā.
7.9. Gadījumā, ja Līgumā noteikto termiņu neievērošanas vai nekvalitatīvas Preces piegādes un/vai Pakalpojuma sniegšanas rezultātā Piegādātājs Pasūtītājam ir radījis zaudējumus, Piegādātājs tos sedz pilnā apmērā.
7.10. Līgumsoda samaksa neatbrīvo Puses no saistību izpildes.
7.11. Pasūtītājam ir tiesības ieskaita kārtībā samazināt maksājamo naudas summu par tādā apmērā, kāds ir Līgumā noteiktajā kārtībā aprēķinātais līgumsods Piegādātājam.
7.12. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
7.13. Pasūtītājam ir tiesības nodot ar Līgumu saistīto informāciju trešajām personām no Līguma izrietošo maksājumu piedziņas veikšanai, kā arī gadījumos, kad to noteic normatīvo aktu prasības.
8. Nepārvarama vara
8.1. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
8.2. Pusēm ir tiesības pagarināt Līguma izpildes termiņu par laika posmu, kurā darbojas nepārvarama vara, ja Puse vismaz trīs darba dienu laikā no nepārvaramas varas iestāšanās brīža vai tiklīdz tas ir kļuvis iespējams paziņo otrai Pusei par nespēju pildīt savas saistības nepārvaramas varas dēļ. 
8.3. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 8.2.punkta nosacījumus.
8.4. Ja nepārvaramas varas dēļ Līguma izpilde aizkavējas ilgāk par trīsdesmit dienām, Puses ir tiesīgas vienpusēji izbeigt Līgumu, par to rakstveidā brīdinot otru Pusi piecas darba dienas iepriekš.
8.5. Ja Līgums tiek izbeigta nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus, kas Pusēm rodas nepārvaramas varas rezultātā.
9. Līgums termiņš, grozījumu veikšana un izbeigšana
9.1. Līgums stājas spēkā tā parakstīšanas dienā. Līgums ir spēkā 12  14 mēnešu no Līguma spēkā stāšanas dienas.
9.2. Puses var rakstiski vienoties par Līguma 9.1.punktā noteiktā termiņa pagarinājumu, ja Līgumā noteiktajā kārtībā ir pagarināts Līguma 3.1.punktā noteiktais Preces piegādes termiņš.
9.3. Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses.
9.4. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
9.4.1. grozījumi ir nebūtiski; 
9.4.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos; 
9.4.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
9.5. Puses var izbeigt Līgumu pirms termiņa beigām, Pusēm savstarpēji rakstveidā vienojoties.
9.6. [bookmark: _Hlk74127557]Pasūtītājam ir tiesības vienpusēji izbeigt Līgumu bez Piegādātāja piekrišanas, ja:
9.6.1. Piegādātājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
9.6.2. Piegādātājs Pasūtītājam nodarījis zaudējumus;
9.6.3. [bookmark: _Hlk74126975]iestājas apstākļi, kas objektīvi liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi  ietekmē Pasūtītāja tiesības, kas izriet no Līguma; 
9.6.4. Piegādātājam konstatētas konkurenci ierobežojušas priekšrocības iepirkuma procedūrā, un tās, kā arī ar to saistīta juridiskā persona ir bijusi iesaistīta iepirkuma procedūras sagatavošanā saskaņā ar Publisko iepirkumu likuma 18.panta ceturto daļu.
9.6.5. Piegādātājs ar tādu kompetentas institūcijas lēmumu vai tiesas spriedumu ir atzīts par vainīgu vai atbild par naudas soda samaksu saistībā ar konkurences tiesību pārkāpumu, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmā ir atbrīvojusi Piegādātāju no naudas soda vai naudas sodu ir samazinājusi;
9.6.6. tiek konstatēts, ka Piegādātājs Līguma izpildes laikā ir veicis darījumus ar tādu fizisku vai juridisku personu, pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
9.6.7. [bookmark: _Hlk74126273]Piegādātājam atbilstoši 2022.gada 8.aprīļa Eiropas Komisijas Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktu konstatēti gadījumi, kas attiecināmi kādas Regulas 5.k panta 1. punkta a) vai b) apakšpunktā minētās vienības vārdā vai saskaņā ar tās norādēm, tostarp, ja uz tām attiecas vairāk nekā 10 % no līguma vērtības, apakšuzņēmējiem, piegādātājiem vai vienībām, uz kuru spējām paļaujas publiskā iepirkuma direktīvu nozīmē (attiecināms arī uz Piegādātāja struktūrvienībām un filiālēm, kā arī uz to pārstāvēttiesīgajām personām (valdes, padomes locekļiem, patiesā labuma guvējiem utt.).
9.6.8. [bookmark: _Hlk74126303]Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
9.6.9. Tiek konstatēts, ka Piegādātājs Līguma izpildē izmanto Krievijas Federācijas vai Baltkrievijas Republikas izcelsmes preces un pakalpojumus;
9.6.10. pasludināts Piegādātāja maksātnespējas process, pasludināts tiesiskās aizsardzības īstenošanas process, uzsākta Piegādātāja likvidācija vai apturēta tā saimnieciskā darbība;
9.6.11. nepārvaramas varas iestāšanās gadījumā;
9.6.12. Līguma 6.4.6.punktā noteiktajā gadījumā.
9.7. Piegādātājam ir tiesības vienpusēji izbeigt Līgumu bez Pasūtītāja piekrišanas, ja:
9.7.1. Pasūtītājs Līgumā noteiktajā termiņā nav veicis noteiktos maksājumus un maksājuma kavējums ir pārsniedzis 30 dienas;
9.7.2. nepārvaramas varas iestāšanās gadījumā. 
9.8. Izbeidzot Līgumu 9.6.1.-9.6.2.un 9.6.4.-9.6.9.apakšpunktā noteiktajos gadījumos, Pasūtītājam ir tiesības aprēķināt Piegādātājam līgumsodu, kā arī Piegādātājs atlīdzina Pasūtītājam radušos zaudējumus.
9.9. Izbeidzot Līgumu 9.6.3., 9.6.10.-9.6.12. un 9.7.2.apakšpunktā noteiktajos gadījumos, nevienai no Pusēm nav tiesības pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies saistībā ar Līguma izbeigšanu pirms termiņa. 
9.10. Līgumā noteiktajos gadījumos Līgums uzskatāms par izbeigtu septītajā dienā pēc Pušu paziņojuma par Līguma izbeigšanu (ierakstītas vēstules) nodošanas pastā dienas vai  otrajā dienā, ja paziņojums parakstīts ar drošu elektronisko parakstu.
10. Datu aizsardzības un konfidencialitātes noteikumi
10.1. Līguma ietvaros visus personu datus Puses apstrādā tikai Līguma izpildes mērķim un tikai tādā apmērā, lai nodrošinātu starp Pusēm noslēgtā Līguma izpildi, ievērojot datu minimizēšanas principu. 
10.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā. 
10.3. Pēc Pasūtītāja pieprasījuma Piegādātājam ir pienākums ziņot un pierādīt, ka tas ievēro tiesību aktu prasības personu datu aizsardzības jomā un Līgumā noteiktos pienākumus.
10.4. Pusēm ir pienākums ievērot tiesību aktu prasības personas datu aizsardzības jomā.
10.5. Puses apņemas Līguma darbības laikā, kā arī pēc tās izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām to rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
10.6. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līgums izpildes laikā vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
10.7. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
10.8. Piegādātājs nodrošina informācijas konfidencialitātes noteikumu izpildi arī no savu apakšuzņēmēju puses un jebkuru trešo personu puses, ko Piegādātājs piesaistījis Līguma izpildē.
10.9. Puse atlīdzina jebkuras izmaksas (tostarp samērīgus izdevumus par juridiskiem pakalpojumiem), zaudējumus, soda naudas un izdevumus, kas otrai Pusei radušies, pārkāpjot Līgumu attiecībā uz konfidencialitātes noteikumu ievērošanu vai personas datu aizsardzību, tostarp pārkāpjot piemērojamos tiesību aktus par personas datu aizsardzību. 
11. Vispārīgie noteikumi
11.1. Visas domstarpības un nesaskaņas, kas Pusēm rodas Līguma izpildes sakarā, Puses risina savstarpēju pārrunu ceļā. Ja Puses nevar panākt vienošanos, strīds nododams izskatīšanai Latvijas Republikas tiesā pēc Pasūtītāja piekritības un izskatāms atbilstoši spēkā esošajiem Latvijas Republikas normatīvajiem aktiem.
11.2. Strīdus gadījumā tiek ņemts vērā Līguma teksts latviešu valodā.
11.3. Visa rakstveida sarakste uzskatāma par saņemtu septītajā dienā pēc vēstules nodošanas pastā vai attiecīgajā darba dienā, ja tā nosūtīta uz Pušu norādītajām e-pasta adresēm darba dienās no plkst.8.00 līdz 17.00.
11.4. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību. 
11.5. Puses paziņo viena otrai par juridiskā statusa, juridiskās vai korespondences adreses un bankas rekvizītu maiņu, tās reorganizāciju vai likvidāciju, maksātnespējas procesa pasludināšanu vai tiesiskās aizsardzības procesa īstenošanas pasludināšanu piecu darba dienu laikā, nosūtot ierakstītu paziņojumu, kas kļūst par Līguma neatņemamu sastāvdaļu.
11.6. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību un tiesību pārņēmējiem.
11.7. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
11.8. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā punktiem, un to apliecina, parakstot Līgumu.
11.9. Puses vienojas, ka ar Līguma izpildi saistītos jautājumus (nosūta Pieprasījumu, sagatavo defekta aktu, pretenzijas, nodod apmaksai pavadzīmes, paraksta un iesniedz Aktu, kontrolē Līguma summu, Līguma izpildes termiņus un Līguma izpildes kārtību, u.c.) risinās: 
11.9.1. no Pasūtītāja puses –  (vārds, uzvārds, amats, tālr. Nr., elektroniskā pasta adrese);
11.9.2. no Piegādātāja puses – (vārds, uzvārds, amats, tālr. Nr., elektroniskā pasta adrese).
11.10. Līgums ir sagatavots latviešu valodā. Līgums sastāv  no:
11.10.1. Līguma pamatteksta;
11.10.2. Līguma 1.pielikuma „Tehniskā specifikācija – Tehniskais piedāvājums”;
11.10.3. Līguma 2.pielikuma  “Finanšu piedāvājums”;
11.10.4. Līguma 3.pielikums “Avansa maksājuma garantija”.
11.11. Pušu pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams visu Pušu parakstīts Līguma formāts.
12. Pušu rekvizīti un paraksti


Līguma 3.pielikums
AVANSA MAKSĀJUMA GARANTIJA 
[uz bankas vai apdrošināšanas sabiedrības veidlapas]
Kam: Rīgas Tehniskā universitāte, reģistrācijas Nr. 90000068977, Ķīpsalas iela 6A, Rīga,  LV – 1658
Datums, vieta
Ievērojot to, ka [Līguma piegādātāja nosaukums, reģ. Nr. un adrese] (turpmāk – Piegādātājs) saskaņā ar 20____.gada ________ Līgumu Nr. _________ par automatizētas plākšņu līmeņa Elektro-Optiskā milimetru-viļņu silīcija fotonikas testēšanas darba stacijas piegādi un uzstādīšanu (iepirkuma identifikācijas Nr.RTU 2026/14-3) (turpmāk – Līgums) noteikumiem Piegādātājs vēlas saņemt avansa maksājumu EUR ____,__ ( ________ euro un _______ centi) apmērā (summa tiek noteikta saskaņā ar Līguma noteikumiem).
ar šo Mēs, [Bankas vai licencētas apdrošināšanas sabiedrības nosaukums, reģ. Nr. un juridiskā adrese] (turpmāk – Nodrošinājuma devējs), neatkarīgi no augstāk minētā Līguma juridiskā spēka un atsakoties no jebkādām ierunu tiesībām, apņemamies 10 darba dienu laikā atmaksāt Pasūtītājam summu ne vairāk EUR __________ (______), pēc Jūsu pirmās rakstiskās prasības, ko parakstījis Jūsu pilnvarotais pārstāvis, saņemšanas, kur paziņots, ka Piegādātājs nepilda minētā Līguma saistības, un bez jebkādiem iebildumiem par jebkuru summu (–ām) garantijas summas apmērā. Jums nav nepieciešams pierādīt vai dot pamatojumu vai iemeslus savai prasībai, un Piegādātājam nav tiesību apspriest šo prasību.
Garantija ir spēkā līdz 20___.gada ___._____________ (Līguma darbības termiņš  + 2 mēneši) un visiem Pasūtītāja prasījumiem ir jābūt iesniegtiem līdz minētā garantijas spēkā esamības termiņa beigām.
Jebkura prasība sakarā ar šo garantiju ir jāiesniedz Nodrošinājuma devējam ne vēlāk kā iepriekš noteiktajā garantijas termiņa pēdējā dienā.
Šī garantija ir sastādīta divos eksemplāros, no kuriem Pasūtītājs un Nodrošinājuma devējs saņem pa vienam eksemplāram.
Garantijai piemērojami Starptautiskās tirdzniecības palātas apstiprinātie Vienotie pieprasījumu garantiju noteikumi, publikācija Nr.758 (angliski: „The ICC Uniform Rules for Demand Guarantees No.758”, ICC publication No.758). Prasības un strīdi, kas saistīti ar garantiju, izskatāmi Latvijas Republikas tiesā.

Bankas vai apdrošināšanas sabiedrības vārdā
Amats, paraksts, paraksta atšifrējums, zīmogs

* Piegādātājs var iesniegt garantijas citādu formu. Izsniegtajā garantijā jābūt norādītām visām svarīgajām garantijas (galvojuma) sastāvdaļām, kas norādītas šajā formā.
** Ievērojot Līgumā paredzētos noteikumus par avansa garantijas termiņa pagarinājuma gadījumiem.

